Amfi Knarvik

AMFI Knarvik er et kjøpesenter i kommunesenteret Knarvik i Alver kommune, 25 km nord for Bergen sentrum. Senteret ble åpnet 28. juni 1978. I dag har senteret rundt 50 butikker, kafeer og spisesteder og en rekke offentlige og private tjenestefunksjoner fordelt på 28 000 kvm. Senteret har 2 timer gratis parkering, og ca. 1000 parkeringsplasser. I 2023 hadde senteret en omsetning på 780 millioner kroner. I 2004 fikk senteret glasstak, noe som økte omsetningen betraktelig. Senteret ble utvidet med et nytt parkeringshus, med plass til matvarehandel., som ble ferdigstilt sommeren 2010. Senteret skiftet navn fra Knarvik Senter til AMFI Knarvik i oktober 2022. AMFI Knarvik markedsfører seg selv som et møtested mellom handel og kultur. På scenen midt i senteret blir det ofte holdt konserter, aktiviteter og store arrangementer, blant annet Bondens Dag, Barnas Sommarfestival og Nordhordland Matfestival. Avisa Nordhordland har sine kontorer i AMFI Knarvik. Referanser Eksterne lenker Offisielt nettsted Knarvik senter på Facebook Knarvik senter på Instagram